hu en hu hu hbs_lat hu en hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu
Bartalos Tóth Iveta One way ticket c. tárcanovellája az Új Szóban | Bázis
Magyar Irodalmi és Művészeti Egyesület Szlovákiában
“Apám minden reggel munkába menet ki­biciklizett a vasútállomásra. Kopott járgányát az épület vizeletszagú, foltos falának támasztotta, a fedett kinti váró kékre festett vaskorlátjának dőlt, egy szál cigit vett elő a jobb zsebéből, rágyújtott, az elégett gyufaszálat pedig a márványmintás, műkő virágosládába dobta. A kiszáradt növények helyén cigicsikk, kiköpött rágógumi, összegyűrt vonatjegy, na és persze apám elégett gyufaszálai virágoztak. Az első slukkot hosszasan lenn tartotta, hagyta, hogy kitöltse, átjárja, majd ábrándos tekintetével felnézett, és nagy lendülettel kifújta a füstöt az ég felé. Nem zavarta senki, én is csak az épület sarka mögül lestem. Néha összeszedtem a bátorságomat és mellé szegődtem. Kedvesen rám nézett, cigiszagú jobb kezével megsimította a fejem, majd mesélt nekem a vasútról, a sínekről, amelyek akár egy óriási kígyó körbetekerednek az egész világon.
– Elég egyszer felszállni egy vonatra –  mondta csillogó szemmel – mondjuk itt, a faluban és bárhova eljuthatsz. Bárhova, érted?
– Hova mennél? – kérdeztem, és apám a nagyvárosról beszélt, Pozsonyról, ahol sok a lehetőség, van mozi és Prior áruház, a Duna ligetfalusi oldalán Lunapark, amely bár nem olyan nagy, mint a bécsi Prater, de ez is vidámpark, ez is számít, magam is láthattam egyszer, amikor arra jártunk. Villamosok, trolik, buszok szövik át a várost, az emberek égig érő, magas házakban laknak, újakban, nem olyan foltozottakban, amilyen a miénk, és van munka, sok munka! Fizetés, nem alamizsna. Azt mondta, Pozsonyban megbecsülik a jó munkást,  nem úgy, mint itt, ahol ő csak egy mindenes.
– Mi az a mindenes, apu? – kérdeztem.”
Bartalos Tóth Iveta tárcanovellája teljes terjedelemben az Új Szóban olvasható.
Kategóriák: Tőlünk | Címkék: Bartalos Tóth Iveta
← Németh Zoltán fordításában Michal Tallo versei a Kalligramban
Benyovszky Mánya Ágnes írása a Vasárnapban →
Ma kezdődik a 27. Budapesti Nemzetközi Könyvfesztivál, amelynek díszvendége Szlovákia a Bázis szervezésében!
Závada Pál köszöntője a könyvfesztivál szlovák díszvendégségéhez a Magyar Narancsban
Nyáry Krisztián beszélget Gál Katalinnal a könyvfesztiválról és a szlovák díszvendégségről a 24.hu oldalán
„Beleállok és visz a szöveg…” Vályi Horváth Erikával Németh Zoltán beszélget
Bolemant Lillával Németh Zoltán beszélgetett Jana Juráňová Életem a nagy költővel c. regényéről
Pillanatfelvételek Tóth Erzsébet Fanni bécsi, budapesti és komáromi fellépéseiről
„Beleállok és visz a szöveg…” Vályi Horváth Erikával Németh Zoltán beszélget
Bolemant Lillával Németh Zoltán beszélgetett Jana Juráňová Életem a nagy költővel c. regényéről
Deák Renátával Molnár Norbert beszélgetett a 27. Budapesti Nemzetközi Könyvfesztivál szlovák díszvendégségéről a Pátria Rádióban
Magyar Irodalmi és Művészeti Egyesület Szlovákiában